Държавен вестник, бр. 35, 2009 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  35
6. дарения;
7. други източници, определени със закон или
с акт на Министерския съвет.
(4) Министърът на отбраната е първостепе-
нен разпоредител с бюджетни кредити по бю-
джета на министерството.
Чл. 14. (1) Държавата се грижи за опазване
на живота и здравето на български и чужди
граждани и лица без гражданство, които се
намират на територията на Република Бълга-
рия или под нейна юрисдикция по време на
война, военно или извънредно положение.
(2) Държавата полага особени грижи за граж-
даните, пострадали при или по повод отбрана-
та на страната.
Г л а в а  в т о р а
ОРГАНИЗАЦИЯ НА ОТБРАНАТА
Раздел I
Органи за ръководство на отбраната
Чл. 15. Ръководството на отбраната на Ре-
публика България се осъществява от:
1. Народното събрание;
2. президента на републиката;
3. Министерския съвет;
4. министъра на отбраната.
Чл. 16. Народното събрание:
1. решава въпросите за обявяване на война и
за сключване на мир;
2. обявява военно или друго извънредно по-
ложение върху цялата територия на страната
или върху част от нея по предложение на пре-
зидента на републиката или на Министерския
съвет;
3. разрешава пребиваването на чужди вой-
ски на територията на страната или премина-
ването им през нея;
4. ратифицира и денонсира със закон между-
народните договори с военен характер;
5. приема Стратегия за национална сигур-
ност на Република България по предложение
на Министерския съвет;
6. определя числеността на въоръжените
сили и приема програми за развитието им по
предложение на Министерския съвет;
7. определя средствата от държавния бюдж-
ет, необходими за осигуряване отбраната на
страната, както и за участие в операции и ми-
сии извън територията на страната;
8. открива, преобразува, преименува и зак-
рива военни академии и висши военни учили-
ща, както и филиали и факултети в тях, в които
се извършва обучение по специалности от регу-
лираните професии;
9. упражнява парламентарен контрол върху
органите на изпълнителната власт, изпълнява-
щи функции в областта на отбраната.
Чл. 17. (1) Президентът на републиката в
качеството си на държавен глава и във взаимо-
действие с другите държавни органи осъщест-
вява дейност за създаване на стабилна среда за
сигурност и за развитие на Република България
като демократична държава.
(2) Президентът на републиката възглавява
Консултативния съвет за национална сигурност.
Статутът на съвета се определя със закон.
Чл. 18. Президентът на републиката е върхо-
вен главнокомандващ на въоръжените сили на
Република България в мирно и във военно време.
Чл. 19. Президентът на републиката по пред-
ложение на Министерския съвет:
1. утвърждава стратегическите планове за
действие на въоръжените сили;
2. привежда въоръжените сили или част от
тях в по-висока степен на бойна и оперативна
готовност;
3. обявява обща или частична мобилизация;
4. назначава и освобождава висшия коман-
ден състав на въоръжените сили и удостоява
офицери с висши военни звания.
Чл. 20. При военен конфликт или война пре-
зидентът на републиката:
1. обявява положение на война при въоръ-
жено нападение срещу страната или при необ-
ходимост от неотложно изпълнение на между-
народни задължения, при военно или друго
извънредно положение, когато Народното съб-
рание не заседава; в тези случаи то се свиква
незабавно, за да се произнесе по решението;
2. координира външнополитическите усилия
за участие в международните организации и
структури за сигурност с цел прекратяване на
военния конфликт или на войната;
3. ръководи Върховното главно командване,
издава актове за подготовката на страната и
въоръжените сили за война и за водене на воен-
ни действия;
4. привежда в изпълнение военновременни-
те планове по предложение на Министерския
съвет;
5. въвежда ограничителен режим върху ин-
формацията, свързана с отбраната на страната;
6. внася предложение в Народното събрание
за сключване на мир.
Чл. 21. (1) Президентът на републиката за
изпълнение на правомощията си на върховен
главнокомандващ издава укази и може да от-
правя обръщения и послания.
(2) Указите на президента на републиката,
с които се осъществяват функции по отбрана-
та на страната, се приподписват от министър-
председателя.
(3) Президентът на републиката има право
да изисква от министъра на отбраната, от на-
чалника на отбраната и от други държавни ор-
гани необходимата и пълна информация за осъ-
ществяване на функциите му като върховен
главнокомандващ на въоръжените сили.
Чл. 22. (1) Министерският съвет осъществя-
ва общото ръководство на отбраната и въоръ-
жените сили.